Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: szóló — többször módosított — 1993. évi LXXVI. törvény
Paragraph Index: 695

(1) Az e rendelet hatálybalépése előtt tankönyvvé nyilvánított könyvek tekintetében — a közoktatásról szóló törvény 9. §-ában szabályozott követelményrendszernek a bevezetésével párhuzamosan — a tankönyvvé nyilvánítási eljárást e rendeletben meghatározottak szerint le kell folytatni. Nem kell eljárási díjat fizetni abban az esetben, ha a kérelem benyújtásakor a tankönyvvé nyilvánítás óta öt év még nem telt el. Ha a tankönyvvé nyilvánítási eljárást nem indítják meg, a tankönyvvé nyilvánítás az új követelményrendszernek az adott iskolai évfolyamon történő bevezetését követő év december 31. napján megszűnik. A megszűnésre e rendelet 8. §-ának (4) bekezdésében foglaltakat kell alkalmazni.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes